พอดีมีเม็ดขึ้นที่ใต้คางตอนแรกคิดว่าเป็นสิวเลยบีบออก แต่พออีกวันกลับอักเสบและบวมเหมือนมีก้อนๆอยู่ข้างในรู้สึกเจ็บมากเลยคะ
สวัสดีค่ะ เม็ดขึ้นที่ใต้คางดังกล่าวมา อาจเกิดจาก-รูขุมขนอักเสบ-สิว หรือฝีหนอง-ก้อนเนื้องอกจากต่อมไขมันสิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin)ในกรณีนี้แนะนำพบแพทย์เพื่อตรวจร่างกายทางผิวหนังให้ได้การวินิจฉัยที่แน่นอนก่อน กรณีเป็นสิวหรือรูขุมขนอักเสบควรได้ยาฆ่าเชื้อแบบทาร่วมด้วย ถ้ามีอาการอักเสบและมีก้อนแข็งๆข้างในดังกล่าวมาการดูแลตนเองเบื้องต้น ควรรักษาความสะอาดบริเวณผิวหนัง ไม่ไปแกะเกาบริเวณที่เป็น เพราะจะเพิ่มโอกาสการติดเชื้อและทำให้เกิดรอยแผลเป็นตามมาได้